
	                                                                           Bucureşti, 10.05.2006

                                                                           Nr.  Pl.x – 289/2006


BIROULUI  PERMANENT

AL

CAMEREI DEPUTAŢILOR


Vă înaintăm, alăturat, Raportul comun asupra propunerii legislative pentru completarea articolului 11 alineatul (1) litera a) din Legea nr.35/2008 pentru alegerea Camerei Deputaţilor şi pentru modificarea şi completarea Legii nr.64/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, trimisă Comisiei pentru administraţie publică, amenajarea teritoriului şi echilibru ecologic şi Comisiei juridice, de disciplină şi imunităţi pentru dezbatere în fond cu adresa nr. Pl.x 48 din 18 februarie 2013, înregistrată cu nr. 26/55 din 19 februarie 2013, respectiv cu nr. 31/222 din 19 februarie 2013.
            PREŞEDINTE,                                                 VICEPREŞEDINTE
        Marin ALMĂJANU                                            Nicolae-Ciprian NICA

RAPORT COMUN
asupra propunerii legislative pentru completarea articolului 11 alineatul (1) litera a) din Legea nr.35/2008 pentru alegerea Camerei Deputaţilor şi pentru modificarea  completarea Legii nr.64/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au fost sesizate, spre dezbatere, în fond, cu propunerea legislativă pentru completarea articolului 11 alineatul (1) litera a) din Legea nr.35/2008 pentru alegerea Camerei Deputaţilor şi pentru modificarea şi completarea Legii nr.64/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, trimisă cu adresa nr. Pl.x 48 din 18 februarie 2013 şi înregistrată cu nr.26/55 din 19 februarie 2013, respectiv cu nr. 31/222 din 19 februarie 2013.
Conform dispoziţiilor art.75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră decizională. 
Propunerea legislativă a fost respinsă de Senat, în şedinţa din 12 februarie 2013, în calitate de prima Cameră sesizată.

Consiliul Legislativ a avizat favorabil propunerea legislativă, conform avizului nr.474/14.06.2013.

Comisia pentru comunităţile de români din afara graniţelor ţării a avizat negativ propunerea legislativă, conform avizului nr.47/85/21.02.2013.

Propunerea legislativă are ca obiect de reglementare completarea art. 11 alin. (1) din Legea nr. 35/2008 pentru alegerea Camerei Deputaţilor şi a Senatului şi pentru modificarea şi completarea Legii nr. 67/2004 pentru alegerea autorităţilor administraţiei publice locale, a legii administraţiei publice locale nr. 215/2001 şi a Legii nr. 393/2004 privind Statutul aleşilor locali, cu modificările şi completările ulterioare, cu o nouă literă, lit. a1), în sensul modificării reprezentării în Parlament a cetăţenilor din afara graniţelor ţării.
În conformitate cu prevederile art.61 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi au examinat proiectul de lege sus menţionat, în şedinţe separate. 
Membrii Comisiei pentru administraţie publică, amenajarea teritoriului şi echilibru ecologic au examinat proiectul de lege sus menţionat, în şedinţa din 5 martie 2013. 

Din numărul total de 32 membri ai Comisiei pentru administraţie publică, amenajarea teritoriului şi echilibru ecologic au participat la dezbateri  28 deputaţi.


La dezbateri a participat, în calitate de invitat conform prevederilor art.54 şi 55 din Regulamentul Camerei Deputaţilor, republicat, doamna Irina Alexe – chestor de Poliţie – şef Departament în cadrul Ministerului Afacerilor Interne.
Membrii Comisiei juridice, de disciplină şi imunităţi au examinat proiectul de lege sus menţionat, în şedinţa din 6 martie 2013.

Din numărul total de 27 membri ai Comisiei juridice, de disciplină şi imunităţi au participat la dezbateri  21 deputaţi.

La dezbateri a participat, în calitate de invitat conform prevederilor art.54 şi 55 din Regulamentul Camerei Deputaţilor, republicat, doamna Irina Alexe – chestor de Poliţie – şef Departament în cadrul Ministerului Afacerilor Interne.

Ca urmare a dezbaterilor din cele două comisii s-a constatat că, în măsura în care textul propus face referire la art. 5 care stabileşte norma de reprezentare, art. 11 nu mai trebuie să prevadă în mod expres numărul de mandate, întrucât numărul cetăţenilor români cu domiciliul sau reşedinţa în străinătate este în continuă schimbare.
Mai mult, prin introducerea dispoziţiilor lit. a1) alin. (1) şi menţinerea lit. f) alin. (2) care stabileşte că pentru cetăţenii români din afara graniţelor ţării se vor forma 4 colegii pentru alegerea Camerei Deputaţilor şi 2 colegii pentru Senat, se ajunge la dublă reglementare cu dispoziţii contradictorii.
În urma examinării iniţiativei legislative şi a opiniilor exprimate de către membrii Comisiei pentru administraţie publică, amenajarea teritoriului şi echilibru ecologic şi de către membrii Comisiei juridice, de disciplină şi imunităţi s-a hotărât, cu unanimitate de voturi, respingerea propunerii legislative pentru completarea articolului 11 alineatul (1) litera a) din Legea nr.35/2008 pentru alegerea Camerei Deputaţilor şi pentru modificarea şi completarea Legii nr.64/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali. 

În raport de obiectul şi conţinutul reglementării,  propunerea legislativă  face parte din categoria legilor organice.

            PREŞEDINTE,                                VICEPREŞEDINTE,                                                                                         

                    Marin ALMĂJANU
                          Nicolae-Ciprian NICA

                      SECRETAR,                                         SECRETAR,    

               Ioan Marcel CIOLACU                  Theodor-Cătălin NICOLESCU 


Şef serviciu, Sofia Chelaru
                  Consilier parlamenter, Paul Şerban



 

 

           


PAGE  
3

